**Πρόσκληση για το ΠΜΣ «Σύγχρονες Εφαρμογές Συστημάτων Ηλεκτρικής Ενέργειας»**

**Παράταση Υποβολής αιτήσεων μέχρι 25 Σεπτεμβρίου**

Το **Τμήμα Ηλεκτρολόγων Μηχανικών και Μηχανικών Υπολογιστών του Πανεπιστημίου Πελοποννήσου** ανακοινώνει την έναρξη του **Προγράμματος Μεταπτυχιακών Σπουδών (Π.Μ.Σ) «Σύγχρονες Εφαρμογές Συστημάτων Ηλεκτρικής Ενέργειας»**  τον **Οκτώβριο 2023**, κατά το ακαδημαϊκό εξάμηνο 2023 – 2024, και **προσκαλεί τους αποφοίτους του,** καθώς και κάθε ενδιαφερόμενο, σε υποβολή αίτησης συμμετοχής.

Το **νέο Π.Μ.Σ**. **διάρκειας 3 εξαμήνων**, έχει ως αντικείμενο την παροχή εξειδικευμένων γνώσεων καθώς και την ανάπτυξη τεχνολογιών, μοντέλων και μεθόδων σε γνωστικά αντικείμενα που αφορούν στις σύγχρονες τεχνολογίες:

* των μικροδικτύων και της διασύνδεσης αυτών με ισχυρά δίκτυα
* της εξοικονόμησης ενέργειας σε κτίρια
* των ηλεκτρικών και υβριδικών οχημάτων

Η **καταληκτική προθεσμία υποβολής των αιτήσεων, μετά την παράταση, ορίζεται η 25η Σεπτεμβρίου 2023.**

Απόφοιτοι Πολυτεχνικών Σχολών, Σχολών Θετικών Επιστημών, **Τμημάτων Τ.Ε.Ι. με αντικείμενο συναφές της Ενέργειας, της Ηλεκτρονικής, και των** **Ηλεκτρολόγων/Μηχανολόγων Μηχανικών ΤΕ**, καθώς επίσης φοιτητές προπτυχιακών προγραμμάτων, οι οποίοι βρίσκονται στο τελευταίο εξάμηνο υποχρεωτικής φοίτησης και είναι σε θέση να προσκομίσουν βεβαίωση περάτωσης σπουδών, μπορούν να υποβάλουν[**αίτηση**](https://energy-app.ece.uop.gr/aitisi-p-m-s/), συμπληρώνοντας τα απαιτούμενα στοιχεία τους σε ειδική φόρμα και προσκομίζοντας τα απαραίτητα [**δικαιολογητικά**](https://energy-app.ece.uop.gr/dikaiologitika-symmetochis/)**.**

Αναλυτικότερες πληροφορίες μπορούν να αναζητηθούν στην [**ιστοσελίδα**](https://energy-app.ece.uop.gr/)του ΠΜΣ, καθώς επίσης στην πρόσκληση εκδήλωσης ενδιαφέροντος υποψηφίων φοιτητών [**εδώ**](https://www.ece.uop.gr/wp-content/uploads/2023/09/1%CE%B7-%CE%A0%CF%81%CF%8C%CF%83%CE%BA%CE%BB%CE%B7%CF%83%CE%B7-%CE%A0%CE%9C%CE%A3-%CE%A3%CF%8D%CE%B3%CF%87%CF%81%CE%BF%CE%BD%CE%B5%CF%82-%CE%95%CF%86%CE%B1%CF%81%CE%BC%CE%BF%CE%B3%CE%AD%CF%82-%CE%A3%CF%85%CF%83%CF%84%CE%B7%CE%BC%CE%AC%CF%84%CF%89%CE%BD-%CE%97%CE%BB%CE%B5%CE%BA%CF%84%CF%81%CE%B9%CE%BA%CE%AE%CF%82-%CE%95%CE%BD%CE%AD%CF%81%CE%B3%CE%B5%CE%B9%CE%B1%CF%82-v2.pdf)**.**